
REGLAMENTO (ES) 2017/2394 IR NACIONALINIŲ TEISĖS AKTŲ PROJEKTŲ
ATITIKTIES LENTELĖ

	2017 m. gruodžio 12 d. Europos Parlamento ir Tarybos reglamentas (ES) 2017/2394 dėl nacionalinių institucijų, atsakingų už vartotojų apsaugos teisės aktų vykdymo užtikrinimą, bendradarbiavimo, kuriuo panaikinamas Reglamentas (EB) Nr. 2006/2004
	1. Lietuvos Respublikos vartotojų teisių apsaugos įstatymo Nr. I-657 2, 12, 294, 40 straipsnių, priedo pakeitimo ir įstatymo papildymo 441 straipsniu ir dešimtuoju skirsniu įstatymo projektas (toliau – Projektas)
2. Lietuvos Respublikos reklamos įstatymo Nr. VIII-1871 1 straipsnio ir priedo pakeitimo įstatymo projektas
3. Lietuvos Respublikos elektroninių ryšių įstatymo Nr. IX-2135 12, 74 straipsnių ir 2 priedo pakeitimo įstatymo projektas
4. Lietuvos Respublikos Lietuvos banko įstatymo Nr. I-678 42 straipsnio ir 3 priedo pakeitimo įstatymo projektas
5. Lietuvos Respublikos informacinės visuomenės paslaugų įstatymo Nr. X-614 20 straipsnio ir priedo pakeitimo įstatymo projektas
6. Lietuvos Respublikos visuomenės informavimo įstatymo Nr. I-1418 48 straipsnio ir priedo pakeitimo įstatymo projektas
7. Lietuvos Respublikos viešojo administravimo įstatymas
8. Lietuvos Respublikos vartotojų teisių apsaugos įstatymas
9. Lietuvos Respublikos Lietuvos banko įstatymas
	ES teisės akto įgyvendinimo lygis (visiškas, dalinis)

	4 straipsnis
Pranešimas apie senaties terminus
Kiekviena bendra ryšių palaikymo tarnyba praneša Komisijai apie jos valstybėje narėje galiojančius senaties terminus, taikomus vykdymo užtikrinimo priemonėms, nurodytoms 9 straipsnio 4 dalyje. Komisija parengia senaties terminų, apie kuriuos pranešta, santrauką ir sudaro kompetentingoms institucijoms galimybes su ja susipažinti.
	
	Dalinis
Bus parengtas Lietuvos Respublikos Vyriausybės nutarimo „Dėl 2017 m. gruodžio 12 d. Europos Parlamento ir Tarybos reglamento (ES) 2017/2394 dėl nacionalinių institucijų, atsakingų už vartotojų apsaugos teisės aktų vykdymo užtikrinimą, bendradarbiavimo, kuriuo panaikinamas Reglamentas (EB) Nr. 2006/2004, įgyvendinimo“ projektas, kuriuo bus pavesta Valstybinei vartotojų teisių apsaugos tarnybai pateikti informaciją Europos Komisijai pagal Reglamento 4 straipsnį.

	5 straipsnis
Kompetentingos institucijos ir bendros ryšių palaikymo tarnybos
1. Kiekviena valstybė narė paskiria vieną ar daugiau kompetentingų institucijų ir bendrą ryšių palaikymo tarnybą, atsakingas už šio reglamento taikymą. 
	Projektas
50 straipsnis. Bendra ryšių palaikymo tarnyba ir kompetentingos institucijos
Vyriausybė paskiria bendrą ryšių palaikymo tarnybą pagal Reglamentą (ES) 2017/2394. Vyriausybė paskiria kompetentingas institucijas pagal Reglamentą (ES) 2017/2394, jeigu jos nėra nustatytos įstatymuose, įgyvendinančiuose Europos Sąjungos teisės aktus, nurodytus Reglamento (ES) 2017/2394 priede.

2 straipsnis. 12 straipsnio pakeitimas
1. Pakeisti 12 straipsnio 1 dalies 12 punktą ir jį išdėstyti taip:
„12) įgyvendina Reglamentą (ES) 2017/2394 [...]“.

Lietuvos Respublikos elektroninių ryšių įstatymo Nr. IX-2135 12, 74 straipsnių ir 2 priedo pakeitimo įstatymo projektas
1 straipsnis. 12 straipsnio pakeitimas
Pakeisti 12 straipsnio 5 dalies 4 punktą ir jį išdėstyti taip:
„4) įgyvendina Reglamento (ES) 2017/2394 nuostatas, kiek tai susiję su šio Įstatymo 69 straipsnio reguliavimo dalyku;“.

Lietuvos Respublikos Lietuvos banko įstatymo Nr. I-678 42 straipsnio ir 3 priedo pakeitimo įstatymo projektas
1 straipsnis. 42 straipsnio pakeitimas 
2. Pakeisti 42 straipsnio 2 dalies 10 punktą ir jį išdėstyti taip:
„10) atlieka [...] Reglamento (ES) 2017/2394 kompetentingai institucijai priskirtas funkcijas;“.

Lietuvos Respublikos informacinės visuomenės paslaugų įstatymo Nr. X-614 20 straipsnio ir priedo pakeitimo įstatymo projektas
1 straipsnis. 20 straipsnio pakeitimas
Pakeisti 20 straipsnio 7 punktą ir jį išdėstyti taip:
„7) įgyvendina Reglamentą (ES) 2017/2394, kiek tai susiję su šio įstatymo reguliavimo dalyku;“.

Lietuvos Respublikos visuomenės informavimo įstatymo Nr. I-1418 48 straipsnio ir priedo pakeitimo įstatymo projektas
1 straipsnis. 48 straipsnio pakeitimas 
1. Papildyti 48 straipsnio 1 dalį nauju 23 punktu:
„23) įgyvendina Reglamentą (ES) 2017/2394, kiek tai susiję su šio įstatymo reguliavimo dalyku;“.
3. Pakeisti 48 straipsnio 22 dalies 7 punktą ir jį išdėstyti taip:
„7) pagal savo kompetenciją kaip kompetentinga institucija, vadovaudamasi Reglamentu (ES) 2017/2394, dalyvauti kuriant ir vykdant šiuo reglamentu nustatytą bendradarbiavimo sistemą;“.
4. Pakeisti 48 straipsnio 22 dalies 10 punktą ir jį išdėstyti taip:
„10) turėti kitas šio įstatymo, tiesiogiai taikomų Europos Sąjungos teisės aktų, reglamentuojančių transliavimo ir retransliavimo veiklą, Reglamento (ES) 2017/2394 ir kitų teisės aktų nustatytas teises.“
	Dalinis
Bus parengtas Lietuvos Respublikos Vyriausybės nutarimo „Dėl 2017 m. gruodžio 12 d. Europos Parlamento ir Tarybos reglamento (ES) 2017/2394 dėl nacionalinių institucijų, atsakingų už vartotojų apsaugos teisės aktų vykdymo užtikrinimą, bendradarbiavimo, kuriuo panaikinamas Reglamentas (EB) Nr. 2006/2004, įgyvendinimo“ projektas, kuriuo Valstybinė vartotojų teisių apsaugos tarnyba bus paskirta bendra ryšių palaikymo tarnyba. Taip pat nutarimu bus patvirtintas kompetentingų institucijų sąrašas.

	6 straipsnis
Bendradarbiavimas taikant šį reglamentą valstybėse narėse
1. Siekiant tinkamai taikyti šį reglamentą, kiekviena valstybė narė užtikrina, kad jos kompetentingos institucijos, kitos valdžios institucijos ir, jei taikoma, paskirtosios įstaigos veiksmingai tarpusavyje bendradarbiautų. 
	Lietuvos Respublikos viešojo administravimo įstatymas
3 straipsnis. Viešojo administravimo principai
Viešojo administravimo subjektai savo veikloje vadovaujasi šiais principais:
5) tarnybinės pagalbos. Šis principas reiškia, kad viešojo administravimo subjektai, rengdami administracinius sprendimus, prireikus teikia vienas kitam reikalingą informacinę ir kitokią pagalbą;

Projektas 
3 straipsnis. 294 straipsnio pakeitimas
Pakeisti 294 straipsnį ir jį išdėstyti taip:
„294 straipsnis. Administracinis bendradarbiavimas
Vartojimo ginčų neteisminio sprendimo subjektai ir institucijos, įgyvendinančios Reglamentą (ES) Nr.  2017/2394, keičiasi informacija ir bendradarbiauja teisingumo ministro nustatyta tvarka.“

51 straipsnis. Kompetentingų institucijų minimalių įgaliojimų įgyvendinimo tvarka
12. Kompetentingos institucijos, tirdamos pažeidimus pagal Reglamentą (ES) Nr. 2017/2394, viešajai tvarkai palaikyti ir galimam prievartos panaudojimui gali pasitelkti policijos pareigūnus.
	Visiškas

	3. Valstybės narės užtikrina, kad 1 dalyje nurodytos kitos valdžios institucijos turėtų veiksmingam bendradarbiavimui su kompetentingomis institucijomis, taikant šį reglamentą, būtinas priemones ir įgaliojimus. Tos kitos valdžios institucijos kompetentingoms institucijoms reguliariai praneša apie priemones, kurių buvo imtasi taikant šį reglamentą.
	Projektas
51 straipsnis. Kompetentingų institucijų minimalių įgaliojimų įgyvendinimo tvarka
12. Kompetentingos institucijos, tirdamos pažeidimus pagal Reglamentą (ES) Nr. 2017/2394, viešajai tvarkai palaikyti ir galimam prievartos panaudojimui gali pasitelkti policijos pareigūnus.
	Visiškas


	8 straipsnis
Informacija ir sąrašai
1. Kiekviena valstybė narė nedelsdama praneša Komisijai toliau nurodytą informaciją ir visus jos pakeitimus:
a) kompetentingų institucijų, bendros ryšių palaikymo tarnybos, paskirtųjų įstaigų ir subjektų, siunčiančių išorės įspėjimus pagal 27 straipsnio 1 dalį, duomenis ir kontaktinę informaciją; ir
b) informaciją apie kompetentingų institucijų veiklos organizavimą, įgaliojimus ir pareigas.
	
	Neįgyvendinta
Bus parengtas Lietuvos Respublikos Vyriausybės nutarimo „Dėl 2017 m. gruodžio 12 d. Europos Parlamento ir Tarybos reglamento (ES) 2017/2394 dėl nacionalinių institucijų, atsakingų už vartotojų apsaugos teisės aktų vykdymo užtikrinimą, bendradarbiavimo, kuriuo panaikinamas Reglamentas (EB) Nr. 2006/2004, įgyvendinimo“ projektas, kuriuo bus pavesta Valstybinei vartotojų teisių apsaugos tarnybai pateikti informaciją Europos Komisijai pagal Reglamento 8 straipsnio 1 dalį.

	9 straipsnis
Minimalūs kompetentingų institucijų įgaliojimai
3. Kompetentingos institucijos turi bent šiuos tyrimo įgaliojimus:
a) įgaliojimus susipažinti su bet kokios formos ar formato visais atitinkamais dokumentais, duomenimis ar informacija, susijusiais su pažeidimais, kuriems taikomas šis reglamentas, neatsižvelgiant į jų saugojimo laikmeną ar jų saugojimo vietą;
	Projektas
1 straipsnis. 12 straipsnio pakeitimas
2. Pakeisti 12 straipsnio 2 dalies 2 punktą ir jį išdėstyti taip:
„2) gauti iš valstybės ir savivaldybių institucijų ir įstaigų, finansų rinkos dalyvių, elektroninių ryšių paslaugų teikėjų, kitų juridinių ir fizinių asmenų informaciją, duomenis ir dokumentus, neatsižvelgiant į jų saugojimo laikmeną ar saugojimo vietą, reikalingus įstatymų pažeidimams tirti, įskaitant banko ar jai prilygintą paslaptį sudarančią informaciją apie tai, kad asmuo yra banko ar kito finansų rinkos dalyvio klientas, kokios finansinės paslaugos jam teikiamos, taip pat apie jo turimų sąskaitų numerius, ir informaciją apie elektroninių ryšių paslaugų abonentus ar registruotus elektroninių ryšių paslaugų naudotojus, taip pat paimti dokumentus ir daiktus, kurie turi įrodomosios reikšmės;“.

51 straipsnis. Kompetentingų institucijų minimalių įgaliojimų įgyvendinimo tvarka
1. Šis straipsnis taikomas kompetentingoms institucijoms įgyvendinant Reglamento (ES) 2017/2394 9 straipsnyje nustatytus įgaliojimus, jeigu kiti įstatymai nenustato kitaip.
2. Kompetentingos institucijos, įgyvendindamos Reglamente (ES) 2017/2394 nustatytus įgaliojimus susipažinti su dokumentais, duomenimis ar informacija, susijusiais su pažeidimais, kuriems taikomas Reglamentas (ES) 2017/2394, ir įgaliojimus gauti informaciją, duomenis arba dokumentus, siekiant nustatyti, ar padarytas arba daromas pažeidimas, kuriam taikomas Reglamentas (ES) 2017/2394, įskaitant duomenis finansų ir duomenų judėjimui atsekti, privalo saugoti sužinotas komercines, profesines ir banko paslaptis ir be jų savininko sutikimo gali naudoti jas tik tiems tikslams, dėl kurių jos buvo pateiktos. Fiziniai ar juridiniai asmenys, teikdami dokumentus, duomenis ar informaciją kompetentingai institucijai turi pateikti prašymą dėl jų komercinių, profesinių ar banko paslapčių apsaugos. Prašyme turi būti aiškiai nurodyta, kuri informacija yra komercinė, profesinė ar banko paslaptis.
	Visiškas

	b) įgaliojimus reikalauti, kad valdžios institucija, įstaiga ar agentūra jų valstybėje narėje arba fizinis asmuo ar juridinis asmuo pateiktų visą bet kokios formos ar formato atitinkamą informaciją, duomenis arba dokumentus, neatsižvelgiant į jų saugojimo laikmeną ar jų saugojimo vietą, siekiant nustatyti, ar padarytas ar daromas pažeidimas, kuriam taikomas šis reglamentas, ir siekiant nustatyti tokio pažeidimo detales, be kita ko, atsekti finansų ir duomenų judėjimą, nustatyti su finansų ir duomenų judėjimu susijusių asmenų tapatybę ir nustatyti duomenis apie bankų sąskaitas ir interneto svetainių nuosavybę;

	Projektas
1 straipsnis. 12 straipsnio pakeitimas
„2) gauti iš valstybės ir savivaldybių institucijų ir įstaigų, finansų rinkos dalyvių, elektroninių ryšių paslaugų teikėjų, kitų juridinių ir fizinių asmenų informaciją, duomenis ir dokumentus, neatsižvelgiant į jų saugojimo laikmeną ar saugojimo vietą, reikalingus įstatymų pažeidimams tirti, įskaitant banko ar jai prilygintą paslaptį sudarančią informaciją apie tai, kad asmuo yra banko ar kito finansų rinkos dalyvio klientas, kokios finansinės paslaugos jam teikiamos, taip pat apie jo turimų sąskaitų numerius, ir informaciją apie elektroninių ryšių paslaugų abonentus ar registruotus elektroninių ryšių paslaugų naudotojus, taip pat paimti dokumentus ir daiktus, kurie turi įrodomosios reikšmės;“.

51 straipsnis. Kompetentingų institucijų minimalių įgaliojimų įgyvendinimo tvarka
1. Šis straipsnis taikomas kompetentingoms institucijoms įgyvendinant Reglamento (ES) 2017/2394 9 straipsnyje nustatytus įgaliojimus, jeigu kiti įstatymai nenustato kitaip.
2. Kompetentingos institucijos, įgyvendindamos Reglamente (ES) 2017/2394 nustatytus įgaliojimus susipažinti su dokumentais, duomenimis ar informacija, susijusiais su pažeidimais, kuriems taikomas Reglamentas (ES) 2017/2394, ir įgaliojimus gauti informaciją, duomenis arba dokumentus, siekiant nustatyti, ar padarytas arba daromas pažeidimas, kuriam taikomas Reglamentas (ES) 2017/2394, įskaitant duomenis finansų ir duomenų judėjimui atsekti, privalo saugoti sužinotas komercines, profesines ir banko paslaptis ir be jų savininko sutikimo gali naudoti jas tik tiems tikslams, dėl kurių jos buvo pateiktos. Fiziniai ar juridiniai asmenys, teikdami dokumentus, duomenis ar informaciją kompetentingai institucijai turi pateikti prašymą dėl jų komercinių, profesinių ar banko paslapčių apsaugos. Prašyme turi būti aiškiai nurodyta, kuri informacija yra komercinė, profesinė ar banko paslaptis.
	Visiškas

	c) įgaliojimus atlikti būtinus patikrinimus vietoje, įskaitant teisę patekti į bet kokias patalpas, teritoriją ar transporto priemones, kurias verslininkas, kurio atžvilgiu atliekamas tyrimas, naudoja siekdamas tikslų, susijusių su jo prekyba, verslu, amatu ar profesija, arba paprašyti, kad tą atliktų kitos valdžios institucijos, siekiant išnagrinėti, konfiskuoti, paimti ar gauti bet kokioje saugojimo laikmenoje laikomos informacijos, duomenų ar dokumentų kopijas; įgaliojimus konfiskuoti bet kokią informaciją, duomenis ar dokumentus tokiam laikotarpiui ir tokiu mastu, kiek tai būtina patikrinimui atlikti; įgaliojimus prašyti atitinkamo verslininko, kurio atžvilgiu atliekamas tyrimas, atstovo arba darbuotojo pateikti paaiškinimus dėl faktų arba pateikti informaciją, duomenis arba dokumentus, susijusius su tikrinimo dalyku, ir užfiksuoti atsakymus;
	Projektas
1 straipsnis. 12 straipsnio pakeitimas
3. Pakeisti 12 straipsnio 2 dalies 3 punktą ir jį išdėstyti taip: 
„3) atlikti pardavėjų, paslaugų teikėjų veiklos patikrinimus, įskaitant elektroninių sąsajų naudojimą;“.

51 straipsnis. Kompetentingų institucijų minimalių įgaliojimų įgyvendinimo tvarka
1. Šis straipsnis taikomas kompetentingoms institucijoms įgyvendinant Reglamento (ES) 2017/2394 9 straipsnyje nustatytus įgaliojimus, jeigu kiti įstatymai nenustato kitaip.
3. Kompetentingoms institucijoms įgyvendinant Reglamente (ES) 2017/2394 nustatytus įgaliojimus atlikti patikrinimus vietoje, taikomos Lietuvos Respublikos viešojo administravimo įstatymo ir šių institucijų veiklą ir įgaliojimus reglamentuojančių įstatymų nuostatos dėl ūkio subjektų veiklos patikrinimų. Kompetentinga institucija turi teisę pažeidimų nagrinėjimo metu be išankstinio įspėjimo įeiti į pardavėjo, paslaugų teikėjo naudojamas patalpas, teritoriją ar transporto priemones ir paimti bet kokioje saugojimo laikmenoje laikomą informaciją, duomenis ar dokumentus, kurie turi įrodomosios reikšmės. Įeiti į fizinio asmens gyvenamąsias patalpas galima tik pateikus teismo nutartį dėl leidimo įeiti į fizinio asmens gyvenamąsias patalpas.

Lietuvos Respublikos vartotojų teisių apsaugos įstatymas
12 straipsnis. Valstybinės vartotojų teisių apsaugos tarnybos funkcijos ir teisės
2. Valstybinė vartotojų teisių apsaugos tarnyba turi teisę:
4) reikalauti, kad gamintojai, importuotojai, pardavėjai ir paslaugų teikėjai ar jų atstovai atvyktų į Valstybinę vartotojų teisių apsaugos tarnybą ir duotų paaiškinimus žodžiu ar raštu;
	Visiškas

	d) įgaliojimus įsigyti prekių ar paslaugų kaip bandomųjų pirkinių, kai būtina neatskleidžiant savo tapatybės įsigyjant, siekiant aptikti pažeidimus, kuriems taikomas šis reglamentas ir gauti įrodymų, įskaitant įgaliojimus prekes ar paslaugas apžiūrėti, stebėti, nagrinėti, išmontuoti arba išbandyti.
	Projektas
51 straipsnis. Kompetentingų institucijų minimalių įgaliojimų įgyvendinimo tvarka
1. Šis straipsnis taikomas kompetentingoms institucijoms įgyvendinant Reglamento (ES) 2017/2394 9 straipsnyje nustatytus įgaliojimus, jeigu kiti įstatymai nenustato kitaip.
4. Kompetentingoms institucijoms įgyvendinant Reglamente (ES) 2017/2394 nustatytus įgaliojimus įsigyti prekių ar paslaugų kaip bandomųjų pirkinių, taikomos Lietuvos Respublikos viešojo administravimo įstatymo ir šių institucijų veiklą ir įgaliojimus reglamentuojančių įstatymų nuostatos dėl kontrolinių pirkimų. 

Lietuvos Respublikos vartotojų teisių apsaugos įstatymas (įstatymo Nr. XIII-2093 redakcija; įsigalioja 2019 m. rugsėjo 1 d.)
12 straipsnis. Valstybinės vartotojų teisių apsaugos tarnybos funkcijos ir teisės
2. Valstybinė vartotojų teisių apsaugos tarnyba turi teisę:
5) atlikti prekių ir paslaugų kontrolinius pirkimus. Juos atliekant, sprendimo atlikti neplaninį patikrinimą kopija verslininkui turi būti pateikta iš karto po atlikto kontrolinio pirkimo. Atliekant kontrolinius pirkimus gali būti daromas vaizdo ir (ar) garso įrašas. Jeigu atliekant prekių kontrolinį pirkimą pažeidimo požymių nenustatyta, kontrolinio pirkimo metu sumokėti pinigai grąžinami Valstybinei vartotojų teisių apsaugos tarnybai, o prekės – verslininkui. Kontrolinių pirkimų atlikimo tvarką nustato teisingumo ministras;
	Visiškas

	4. Kompetentingos institucijos turi bent šiuos vykdymo užtikrinimo įgaliojimus:
a) įgaliojimus patvirtinti laikinąsias priemones, kuriomis siekiama išvengti didelės žalos vartotojų kolektyviniams interesams rizikos;
	Projektas
51 straipsnis. Kompetentingų institucijų minimalių įgaliojimų įgyvendinimo tvarka
1. Šis straipsnis taikomas kompetentingoms institucijoms įgyvendinant Reglamento (ES) 2017/2394 9 straipsnyje nustatytus įgaliojimus, jeigu kiti įstatymai nenustato kitaip.
5. Kompetentingoms institucijoms įgyvendinant Reglamente (ES) 2017/2394 nustatytus įgaliojimus patvirtinti laikinąsias priemones, mutatis mutandis taikomas šio įstatymo 441 straipsnis.

4 straipsnis. Įstatymo papildymas 441 straipsniu
Papildyti įstatymą nauju 441 straipsniu:
„441 straipsnis. Laikinosios priemonės
1. Neatidėliotinais atvejais, jeigu yra pakankamai duomenų apie šio įstatymo pažeidimą, siekdama išvengti didelės žalos vartotojų kolektyviniams interesams, Valstybinė vartotojų teisių apsaugos tarnyba turi teisę priimti nutarimą taikyti šio straipsnio 2 dalyje nurodytas laikinąsias priemones iki sprendimo dėl galimo pažeidimo priėmimo. Taikomos laikinosios priemonės turi būti proporcingos galimo pažeidimo pobūdžiui ir žalai, kurios siekiama išvengti. 
2. Pardavėjui, paslaugos teikėjui, įtariamam padarius šio straipsnio 1 dalyje nurodytą pažeidimą, Valstybinė vartotojų teisių apsaugos tarnyba turi teisę taikyti šias laikinąsias priemones:
1) įpareigojimą pardavėjui, paslaugos teikėjui suteikti (paskelbti) vartotojams Valstybinės vartotojų teisių apsaugos tarnybos nustatytą vartotojams svarbią informaciją;
2) įpareigojimą pardavėjui, paslaugos teikėjui nedelsiant sustabdyti šio straipsnio 1 dalyje nurodytą žalą sukeliančius veiksmus;
3) įpareigojimą pardavėjui, paslaugos teikėjui atlikti tam tikrus veiksmus, jeigu jų neatlikimas sukeltų šio straipsnio 1 dalyje nurodytą žalą.
3. Prieš priimant nutarimą taikyti laikinąsias priemones, pardavėjas, paslaugos teikėjas, įtariamas padaręs pažeidimą, turi teisę per nustatytą terminą duoti paaiškinimus.
4. Valstybinės vartotojų teisių apsaugos tarnybos nutarimas taikyti laikinąsias priemones gali būti skundžiamas teismui Lietuvos Respublikos administracinių bylų teisenos įstatymo nustatyta tvarka. Kreipimasis į teismą nesustabdo nutarimo vykdymo, jeigu teismas nenustato kitaip.“
	Visiškas

	b) įgaliojimus siekti gauti iš už pažeidimą, kuriam taikomas šis reglamentas, atsakingo verslininko įsipareigojimus nutraukti tą pažeidimą, arba priimti tokius įsipareigojimus;
	Projektas
51 straipsnis. Kompetentingų institucijų minimalių įgaliojimų įgyvendinimo tvarka
1. Šis straipsnis taikomas kompetentingoms institucijoms įgyvendinant Reglamento (ES) 2017/2394 9 straipsnyje nustatytus įgaliojimus, jeigu kiti įstatymai nenustato kitaip.
6. Kompetentinga institucija, turėdama duomenų apie galimą pažeidimą, kuriam taikomas Reglamentas (ES) 2017/2394, gavusi pardavėjo, paslaugų teikėjo pateiktą rašytinį įsipareigojimą nutraukti pažeidimą, jį išnagrinėja ir priima sprendimą dėl patvirtinimo ne vėliau kaip per 14 dienų. Kompetentingos institucijos patvirtinti pardavėjo, paslaugų teikėjo įsipareigojimai nutraukti vartotojų teisių pažeidimą paskelbiami kompetentingos institucijos ir, jeigu turi, pardavėjo, paslaugų teikėjo interneto svetainėse, prireikus taip pat ir prekybos vietose. Pardavėjui, paslaugų teikėjui neįvykdžius įsipareigojimo nutraukti pažeidimą, kompetentinga institucija pradeda pažeidimo nagrinėjimo procedūrą.
	Visiškas

	c) įgaliojimus gauti iš verslininko jo iniciatyva prisiimtus papildomus įsipareigojimus imtis taisomųjų priemonių vartotojų, kurie nukentėjo nuo įtariamo pažeidimo, kuriam taikomas šis reglamentas, naudai, arba, kai tinkama siekti gauti iš verslininko įsipareigojimus pasiūlyti nuo to pažeidimo nukentėjusiems vartotojams tinkamas taisomąsias priemones;

	Projektas
51 straipsnis. Kompetentingų institucijų minimalių įgaliojimų įgyvendinimo tvarka
1. Šis straipsnis taikomas kompetentingoms institucijoms įgyvendinant Reglamento (ES) 2017/2394 9 straipsnyje nustatytus įgaliojimus, jeigu kiti įstatymai nenustato kitaip.
7. Kompetentinga institucija, turėdama duomenų apie galimą pažeidimą, kuriam taikomas Reglamentas (ES) 2017/2394, gavusi pardavėjo, paslaugų teikėjo pateiktą rašytinį įsipareigojimą užtikrinti vartotojų teisių gynimo priemonių įgyvendinimą, jį išnagrinėja ir priima sprendimą dėl jo patvirtinimo ne vėliau kaip per 14 dienų. Kompetentingos institucijos patvirtinti įsipareigojimai skelbiami kompetentingos institucijos ir, jeigu turi, pardavėjo, paslaugų teikėjo interneto svetainėse, prireikus taip pat ir prekybos vietose. Pardavėjui, paslaugų teikėjui neįvykdžius įsipareigojimo užtikrinti vartotojų teisių gynimo priemonių įgyvendinimą, kompetentinga institucija pradeda pažeidimo nagrinėjimo procedūrą.
	Visiškas

	d) kai taikytina, įgaliojimus atitinkamomis priemonėmis informuoti vartotojus, kurie, kaip tvirtina dėl pažeidimo, kuriam taikomas šis reglamentas, yra patyrę žalą, apie tai, kaip siekti žalos atlyginimo pagal nacionalinę teisę;

	Projektas
51 straipsnis. Kompetentingų institucijų minimalių įgaliojimų įgyvendinimo tvarka
1. Šis straipsnis taikomas kompetentingoms institucijoms įgyvendinant Reglamento (ES) 2017/2394 9 straipsnyje nustatytus įgaliojimus, jeigu kiti įstatymai nenustato kitaip.
8. Kompetentingos institucijos teikia informaciją vartotojams, kurie patyrė žalos dėl galimo pažeidimo, kuriam taikomas Reglamentas (ES) 2017/2394, apie žalos atlyginimo tvarką. Kompetentinga institucija nustato šios informacijos teikimo būdą.
	Visiškas

	e) įgaliojimus raštu nurodyti, kad verslininkas nutrauktų pažeidimus, kuriems taikomas šis reglamentas;

	Projektas
51 straipsnis. Kompetentingų institucijų minimalių įgaliojimų įgyvendinimo tvarka
1. Šis straipsnis taikomas kompetentingoms institucijoms įgyvendinant Reglamento (ES) 2017/2394 9 straipsnyje nustatytus įgaliojimus, jeigu kiti įstatymai nenustato kitaip.
9. Kompetentingoms institucijoms įgyvendinant Reglamente (ES) 2017/2394 nustatytus įgaliojimus nutraukti ar uždrausti pažeidimus, kuriems taikomas šis reglamentas, taikomos šio įstatymo septintojo skirsnio nuostatos dėl vartotojų viešojo intereso gynimo.

Lietuvos Respublikos vartotojų teisių apsaugos įstatymas
30 straipsnis. Vartotojų viešojo intereso gynimas
1. Vartotojų viešąjį interesą gina Valstybinė vartotojų teisių apsaugos tarnyba ir šio įstatymo 31 straipsnyje nustatytas sąlygas atitinkančios vartotojų asociacijos, o įstatymų nustatytais atvejais – kitos valstybės ir savivaldybių institucijos ir juridiniai asmenys.
[bookmark: n1_233][bookmark: pn1_233]2. Vartotojų viešojo intereso gynimas – tai ieškinio ar pareiškimo (skundo) vartotojų viešajam interesui ginti pareiškimas, kai siekiama pripažinti ar pakeisti teisinius santykius, uždrausti (nutraukti) pardavėjo ar paslaugų teikėjo veiksmus (neveikimą), kurie pažeidžia vartotojų teisėtus bendruosius interesus ir yra nesąžiningi vartotojų požiūriu, neatitinka sąžiningos verslo praktikos arba prieštarauja Civiliniam kodeksui, šiam įstatymui ar kitiems teisės aktams. 
	Visiškas

	f) įgaliojimus nutraukti arba uždrausti pažeidimus, kuriems taikomas šis reglamentas;

	Projektas
51 straipsnis. Kompetentingų institucijų minimalių įgaliojimų įgyvendinimo tvarka
1. Šis straipsnis taikomas kompetentingoms institucijoms įgyvendinant Reglamento (ES) 2017/2394 9 straipsnyje nustatytus įgaliojimus, jeigu kiti įstatymai nenustato kitaip.
9. Kompetentingoms institucijoms įgyvendinant Reglamente (ES) 2017/2394 nustatytus įgaliojimus nutraukti ar uždrausti pažeidimus, kuriems taikomas šis reglamentas, taikomos šio įstatymo septintojo skirsnio nuostatos dėl vartotojų viešojo intereso gynimo.

Lietuvos Respublikos vartotojų teisių apsaugos įstatymas
30 straipsnis. Vartotojų viešojo intereso gynimas
1. Vartotojų viešąjį interesą gina Valstybinė vartotojų teisių apsaugos tarnyba ir šio įstatymo 31 straipsnyje nustatytas sąlygas atitinkančios vartotojų asociacijos, o įstatymų nustatytais atvejais – kitos valstybės ir savivaldybių institucijos ir juridiniai asmenys.
2. Vartotojų viešojo intereso gynimas – tai ieškinio ar pareiškimo (skundo) vartotojų viešajam interesui ginti pareiškimas, kai siekiama pripažinti ar pakeisti teisinius santykius, uždrausti (nutraukti) pardavėjo ar paslaugų teikėjo veiksmus (neveikimą), kurie pažeidžia vartotojų teisėtus bendruosius interesus ir yra nesąžiningi vartotojų požiūriu, neatitinka sąžiningos verslo praktikos arba prieštarauja Civiliniam kodeksui, šiam įstatymui ar kitiems teisės aktams.
	Visiškas

	g) kai nėra kitų veiksmingų priemonių pažeidimui, kuriam taikomas šis reglamentas, nutraukti arba uždrausti ir siekiant išvengti didelės žalos vartotojų kolektyviniams interesams rizikos:
i) įgaliojimus pašalinti turinį arba apriboti prieigą prie elektroninės sąsajos, arba nurodyti aiškiai pateikti įspėjimą vartotojams jiems besijungiant prie elektroninės sąsajos;
ii) įgaliojimus nurodyti prieglobos paslaugų teikėjui pašalinti, pasyvinti arba apriboti prieigą prie elektroninės sąsajos arba
iii) atitinkamais atvejais, įgaliojimus nurodyti domenų registrų tarnyboms ar registrų tvarkytojams panaikinti visiškai apibrėžtą domeno vardą ir leisti atitinkamai kompetentingai institucijai jį įregistruoti,
įskaitant įgaliojimus įgyvendinti tokias priemones paprašant trečiąsias šalis arba kitas valdžios institucijas;

	Projektas
51 straipsnis. Kompetentingų institucijų minimalių įgaliojimų įgyvendinimo tvarka
1. Šis straipsnis taikomas kompetentingoms institucijoms įgyvendinant Reglamento (ES) 2017/2394 9 straipsnyje nustatytus įgaliojimus, jeigu kiti įstatymai nenustato kitaip.
10. Kompetentingoms institucijoms įgyvendinant Reglamente (ES) 2017/2394 nustatytus įgaliojimus dėl prieigos prie elektroninių sąsajų apribojimo ar nutraukimo, turinio pašalinimo ir įspėjimo vartotojams pateikimo, mutatis mutandis taikomas šio įstatymo 491 straipsnis.
11. Kompetentingos institucijos, įgyvendindamos Reglamente (ES) 2017/2394 nustatytus įgaliojimus, dėl interneto domeno vardo panaikinimo ir (ar) leidimo jį įregistruoti kompetentingai institucijai kreipiasi į teismą.

Lietuvos Respublikos vartotojų teisių apsaugos įstatymas (įstatymo Nr. XIII-2093 redakcija; įsigalioja 2019 m. rugsėjo 1 d.)
491 straipsnis. Privalomi nurodymai interneto prieigos paslaugų teikėjams
[bookmark: n1_58][bookmark: pn1_58][bookmark: n1_59][bookmark: pn1_59][bookmark: n1_60][bookmark: pn1_60]1. Valstybinė vartotojų teisių apsaugos tarnyba turi teisę duoti interneto prieigos paslaugų teikėjams, teikiantiems paslaugas pardavėjams, paslaugų teikėjams, kurie šiomis paslaugomis naudojasi vykdydami veiklą, kuria šiurkščiai ar sistemingai pažeidžiami vartotojų apsaugos reikalavimai, nustatyti šiame įstatyme, Civiliniame kodekse, Lietuvos Respublikos nesąžiningos komercinės veiklos vartotojams draudimo įstatyme ar Produktų saugos įstatyme, privalomus nurodymus panaikinti galimybę pasiekti informaciją, blokuojant interneto domeno vardą, identifikuojantį interneto svetainę, tol, kol nepašalinami pažeidimai. Šioje dalyje nurodytais interneto prieigos paslaugų teikėjais laikomi fiziniai arba juridiniai asmenys, įskaitant Lietuvos Respublikoje įregistruotus užsienio juridinio asmens filialus ar atstovybes, kurie teikia interneto prieigos paslaugas.
2. Valstybinė vartotojų teisių apsaugos tarnyba, siekdama įgyvendinti šio įstatymo 12 straipsnio 2 dalies 6 punkte nurodytą teisę, privalo pateikti prašymą išduoti leidimą atlikti veiksmus Vilniaus apygardos administraciniam teismui. Prašyme turi būti nurodytas pažeidimą padariusio asmens vardas ir pavardė arba pavadinimas (jei jie žinomi), interneto svetainę identifikuojantis domeno vardas, įstatymų pažeidimų esmė ir numatomi atlikti veiksmai (privalomi nurodymai).
3. Vilniaus apygardos administracinis teismas Valstybinės vartotojų teisių apsaugos tarnybos prašymą išduoti leidimą atlikti veiksmus išnagrinėja ir priima motyvuotą nutartį šį prašymą patenkinti arba atmesti ne vėliau kaip per 5 dienas nuo prašymo gavimo dienos. 
4. Jeigu Valstybinė vartotojų teisių apsaugos tarnyba nesutinka su Vilniaus apygardos administracinio teismo nutartimi atmesti prašymą, ji turi teisę per 7 dienas nuo tokios nutarties priėmimo dienos apskųsti šią nutartį Lietuvos vyriausiajam administraciniam teismui. Lietuvos vyriausiasis administracinis teismas turi išnagrinėti skundą dėl Vilniaus apygardos administracinio teismo nutarties ne vėliau kaip per 7 dienas nuo skundo gavimo dienos.
5. Pašalinus pažeidimą ir apie tai pateikus informaciją Valstybinei vartotojų teisių apsaugos tarnybai, prieiga prie užblokuoto interneto domeno vardo, identifikuojančio interneto svetainę, atnaujinama per 7 dienas nuo informacijos apie pašalintą pažeidimą gavimo dienos. 
6. Valstybinės vartotojų teisių apsaugos tarnybos atstovas turi teisę dalyvauti nagrinėjant skundą, kai skundas nagrinėjamas žodinio proceso tvarka. Lietuvos vyriausiojo administracinio teismo priimta nutartis yra galutinė ir neskundžiama. Teismai, nagrinėdami prašymus ir skundus dėl leidimo atlikti veiksmus išdavimo, privalo užtikrinti pateiktos informacijos ir planuojamų veiksmų slaptumą.
7. Privalomų nurodymų taikymo interneto prieigos paslaugų teikėjams tvarką nustato Vyriausybė ar jos įgaliota institucija.
	Visiškas

	h) įgaliojimus taikyti sankcijas, kaip antai vienkartines arba periodines baudas už pažeidimus, kuriems taikomas šis reglamentas, taip pat už pagal šį reglamentą priimto sprendimo, nutarties, laikinosios priemonės, verslininko įsipareigojimo arba kitos priemonės nevykdymą.

	Projektas
4 straipsnis. 40 straipsnio pakeitimas
1. Pakeisti 40 straipsnio 1 dalį ir ją išdėstyti taip:
[bookmark: n1_276][bookmark: pn1_276]„1. Valstybinė vartotojų teisių apsaugos tarnyba už Reglamento (ES) 2018/302 3, 4 straipsniuose ir 5 straipsnio 1 ir 2 dalyse, Civilinio kodekso 6.2285 straipsnio 5 dalyje, 6.2286 straipsnio 1 dalyje, 6.2287 straipsnio 1 dalyje, 6.2288 straipsnio 2–6 dalyse, 6.2289 straipsnio 4 ir 5 dalyse, 6.22810 straipsnio 1, 9 ir 10 dalyse, 6.22811 straipsnio 2, 6–12 dalyse, 6.22812 straipsnio 3, 4 ir 7 dalyse, 6.22816 straipsnio 1 dalyje, 6.359, 6.3591 straipsniuose, 6.369 straipsnio 3, 7–13 dalyse, 6.370 straipsnio 4–9 dalyse ir šio įstatymo 441 straipsnyje nurodytų reikalavimų (draudimų) nesilaikymą pardavėjui, paslaugų teikėjui gali skirti nuo vieno šimto keturiasdešimt keturių iki vieno tūkstančio keturių šimtų keturiasdešimt aštuonių eurų baudą. Valstybinė vartotojų teisių apsaugos tarnyba už Reglamento (ES) Nr. 524/2013 14 straipsnyje, šio įstatymo 5 straipsnio 3–5 dalyse, 21 straipsnio 2 ir 3 dalyse nurodytų reikalavimų nesilaikymą pardavėjui, paslaugų teikėjui gali skirti nuo septyniasdešimt dviejų iki septynių šimtų dvidešimt keturių eurų baudą.“
2. Pakeisti 40 straipsnio 7 dalį ir ją išdėstyti taip:
„7. Lietuvos bankas prižiūri, kaip laikomasi šio įstatymo aštuntojo skirsnio nuostatų, ir už šio įstatymo 36 straipsnio 5–17 dalyse, 37 straipsnio 1–4, 8–12 dalyse, 38 straipsnio 1 dalyje ir 39 straipsnyje nurodytų reikalavimų (draudimų) nesilaikymą finansinių paslaugų teikėjams ar jų tarpininkams taiko poveikio priemones, vadovaudamasis Lietuvos banko įstatymu ir kitais finansų rinką reglamentuojančiais teisės aktais, kurių laikymosi priežiūra priskirta Lietuvos bankui.“
priežiūra priskirta Lietuvos bankui.“

Lietuvos Respublikos Lietuvos banko įstatymas
433 straipsnis. Poveikio priemonių taikymas
1. Lietuvos bankas taiko finansų rinką reglamentuojančiuose įstatymuose nustatytas poveikio priemones, jeigu yra bent vienas iš įstatymuose nustatytų poveikio priemonių taikymo pagrindų. 
10. Kai taikoma poveikio priemonė yra bauda, konkretus skiriamos baudos dydis nustatomas trimis etapais, atsižvelgiant į bazinį baudos dydį ir šio straipsnio 7, 8 ir 9 dalyse nustatytas aplinkybes. Pirmuoju etapu, atsižvelgiant į nustatyto pažeidimo sunkumą ir trukmę, nustatomas bazinis baudos dydis negali viršyti 50 procentų maksimalaus už tokį pažeidimą galimos skirti baudos dydžio. Antruoju etapu bazinis baudos dydis, jeigu yra pagrindas, mažinamas arba didinamas atsižvelgiant į lengvinančias ir sunkinančias bei kitas asmens padėtį gerinančias arba bloginančias aplinkybes. Jeigu nustatomos vien lengvinančios ar kitos asmens padėtį gerinančios aplinkybės, bazinis baudos dydis yra mažinamas, o jeigu nustatomos vien tik sunkinančios ar kitos asmens padėtį bloginančios aplinkybės, bazinis baudos dydis yra didinamas. Kai yra tiek atsakomybę lengvinančių ar kitų asmens padėtį gerinančių, tiek ir atsakomybę sunkinančių ar kitų asmens padėtį bloginančių aplinkybių, bazinis baudos dydis mažinamas arba didinamas atsižvelgiant į jų kiekį ir reikšmingumą. Trečiuoju etapu pirmuoju ir antruoju etapais nustatytas baudos dydis, jeigu yra pagrindas, mažinamas arba didinamas atsižvelgiant į būtinumą užtikrinti poveikio priemonės proporcingumą, atgrasomąjį poveikį ir į kitas reikšmingas, tačiau pirmuoju ir antruoju etapais nevertintas aplinkybes. Priežiūros institucija, vadovaudamasi šio straipsnio nuostatomis, priima baudos apskaičiavimo taisykles nustatantį teisės aktą.

Lietuvos Respublikos elektroninių ryšių įstatymo Nr. IX-2135 12, 74 straipsnių ir 2 priedo pakeitimo įstatymo projektas
2 straipsnis. 74 straipsnio pakeitimas
Papildyti 74 straipsnį 7 dalimi:
„7. Už šio Įstatymo 69 straipsnio pažeidimus, kurie patenka į Reglamento (ES) 2017/2394 taikymo sritį, Valstybinė duomenų apsaugos inspekcija turi teisę asmeniui skirti ekonominę sankciją – iki 60 000 eurų, jei tai ūkio subjektas, – iki 1 procento jo ankstesnių finansinių metų bendros metinės pasaulinės apyvartos, bet ne daugiau negu 60 000 eurų. Ekonomines sankcijas Valstybinė duomenų apsaugos inspekcija skiria vadovaudamasi Asmens duomenų teisinės apsaugos įstatyme nustatyta administracinių baudų skyrimo tvarka.“
	Visiškas

	6. Kompetentingos institucijos turi įgaliojimus savo pačių iniciatyva pradėti tyrimus ar procedūras, kad nutrauktų ar uždraustų pažeidimus, kuriems taikomas šis reglamentas.
	Projektas
51 straipsnis. Kompetentingų institucijų minimalių įgaliojimų įgyvendinimo tvarka
1. Šis straipsnis taikomas kompetentingoms institucijoms įgyvendinant Reglamento (ES) 2017/2394 9 straipsnyje nustatytus įgaliojimus, jeigu kiti įstatymai nenustato kitaip.
13. Kompetentingos institucijos gali savo iniciatyva pradėti tyrimą ir (ar) patikrinimą bet kokiu klausimu, susijusiu su galimu pažeidimu, kuriam taikomas Reglamentas (ES) Nr. 2017/2394.
	Visiškas

	7. Kompetentingos institucijos gali paskelbti galutinį sprendimą, verslininko įsipareigojimus arba nutartis, priimtus pagal šį reglamentą, įskaitant paskelbti verslininko, atsakingo už pažeidimą, kuriam taikomas šis reglamentas, tapatybės duomenis.
	Projektas
51 straipsnis. Kompetentingų institucijų minimalių įgaliojimų įgyvendinimo tvarka
1. Šis straipsnis taikomas kompetentingoms institucijoms įgyvendinant Reglamento (ES) 2017/2394 9 straipsnyje nustatytus įgaliojimus, jeigu kiti įstatymai nenustato kitaip.
14. Kompetentingos institucijos, įgyvendindamos Reglamentą (ES) Nr. 2017/2394, gali skelbti informaciją apie pritaikytas poveikio priemones, įskaitant informaciją apie padaryto pažeidimo esmę ir jį padariusio asmens tapatybę (vardas ir pavardė, juridinio asmens pavadinimas ir jo kodas), taip pat informaciją apie kitus kompetentingų institucijų priimtus sprendimus savo interneto svetainėse. Jeigu kompetentingos institucijos sprendimas taikyti poveikio priemonę apskundžiamas, kompetentingos institucijos interneto svetainėje taip pat pateikiama informacija apie apskundimą ir skundo išnagrinėjimo rezultatus.
	Visiškas

	27 straipsnis
Išorės įspėjimai
1. Kiekviena valstybė narė, išskyrus atvejus, kai taip elgtis nebūtų pagrįsta, suteikia teisę paskirtosioms įstaigoms, Europos vartotojų centrams, vartotojų organizacijoms ir asociacijoms ir, atitinkamais atvejais, verslininkų asociacijoms, turintiems būtinų ekspertinių žinių, siųsti įspėjimus atitinkamų valstybių narių kompetentingoms institucijoms ir Komisijai apie įtariamus pažeidimus, kuriems taikomas šis reglamentas, ir pateikti jų turimą informaciją, išdėstytą 26 straipsnio 3 dalyje (toliau – išorės įspėjimas). Kiekviena valstybė narė nedelsdama pateikia Komisijai tų subjektų sąrašą ir praneša apie jo pakeitimus.
	
	Neįgyvendinta 
Bus parengtas Lietuvos Respublikos Vyriausybės nutarimo „Dėl 2017 m. gruodžio 12 d. Europos Parlamento ir Tarybos reglamento (ES) 2017/2394 dėl nacionalinių institucijų, atsakingų už vartotojų apsaugos teisės aktų vykdymo užtikrinimą, bendradarbiavimo, kuriuo panaikinamas Reglamentas (EB) Nr. 2006/2004, įgyvendinimo“ projektas, kuriuo Lietuvos Respublikos teisingumo ministras bus įgaliotas patvirtinti subjektų, turinčių teisę teikti išorės įspėjimus, sąrašo sudarymo tvarkos aprašą.

	30 straipsnis 
Kitos veiklos, kuria prisidedama prie tyrimo ir vykdymo užtikrinimo, koordinavimas
1. Tiek, kiek tai būtina šio reglamento tikslui pasiekti, valstybės narės informuoja vienos kitas ir Komisiją apie savo veiklą šiose srityse:
a) pareigūnų, dalyvaujančių taikant šį reglamentą, mokymas;
b) duomenų apie vartotojų skundus rinkimas, klasifikavimas ir keitimasis jais;
c) pareigūnų tinklų pagal konkrečius sektorius kūrimas;
d) informacijos ir komunikacijos priemonių kūrimas, ir
e) kai taikoma, standartų, metodikos ir gairių, susijusių su šio reglamento taikymu, rengimas.
	
	Neįgyvendinta 
Bus parengtas Lietuvos Respublikos Vyriausybės nutarimo „Dėl 2017 m. gruodžio 12 d. Europos Parlamento ir Tarybos reglamento (ES) 2017/2394 dėl nacionalinių institucijų, atsakingų už vartotojų apsaugos teisės aktų vykdymo užtikrinimą, bendradarbiavimo, kuriuo panaikinamas Reglamentas (EB) Nr. 2006/2004, įgyvendinimo“ projektas, kuriuo bus pavesta Valstybinei vartotojų teisių apsaugos tarnybai pateikti informaciją Europos Komisijai pagal Reglamento 30 straipsnio 1 dalį.

	37 straipsnis
Vykdymo užtikrinimo prioritetai
1. Ne vėliau kaip 2020 m. sausio 17 d., o vėliau – kas dvejus metus valstybės narės tarpusavyje ir su Komisija keičiasi informacija apie savo vykdymo užtikrinimo prioritetus, susijusius su šio reglamento taikymu.

	
	Neįgyvendinta 
Bus parengtas Lietuvos Respublikos Vyriausybės nutarimo „Dėl 2017 m. gruodžio 12 d. Europos Parlamento ir Tarybos reglamento (ES) 2017/2394 dėl nacionalinių institucijų, atsakingų už vartotojų apsaugos teisės aktų vykdymo užtikrinimą, bendradarbiavimo, kuriuo panaikinamas Reglamentas (EB) Nr. 2006/2004, įgyvendinimo“ projektas, kuriuo bus pavesta Valstybinei vartotojų teisių apsaugos tarnybai pateikti informaciją Europos Komisijai pagal Reglamento 37 straipsnio 1 dalį. 

	39 straipsnis
Pranešimai
Valstybės narės nedelsdamos pateikia Komisijai į šio reglamento taikymo sritį patenkančiais klausimais priimtų nacionalinės teisės aktų nuostatų ir į šio reglamento taikymo sritį patenkančiais klausimais sudarytų susitarimų tekstus, išskyrus susitarimus dėl pavienių atvejų.
	
	Visiškas
Pastaba.
Nacionalinės teisės aktų nuostatos, patenkančios į reglamento taikymo sritį, bus notifikuotos pagal Europos Sąjungos reikalų koordinavimo taisykles, patvirtintas Vyriausybės 2004 m. sausio 9 d. nutarimu Nr. 21. 
Susitarimų, kurie patektų į reglamento taikymo sritį, nėra sudaryta.

